钦定古今图书集成/明伦汇编/氏族典/第226卷 > 杨敷
## 钦定古今图书集成/明伦汇编/氏族典/第226卷 > 杨敷

按《周书杨敷传》：“敷字文衍，华山公宽之兄子也。父暄，
字景和，历谏议大夫，征葛荣为所害。敷少有志操，魏
建义初，袭祖钧爵临贞县伯，除员外羽林监。大统元
年，拜奉车都尉，历祠部郎中，加抚军将军、通直散骑
常侍。魏恭帝二年，迁廷尉少卿，断狱平允。孝闵帝践
阼，进爵为侯，授蒙州刺史。保定中，征为司水中大夫”，
累进骠骑大将军、开府仪同三司。天和六年，出为汾
州刺史，进爵为公。齐将段孝先来寇，敷拒守累旬，粮
尽援绝。敷乃率兵夜出击，孝先尽锐围之。敷殊死战，
矢尽，为孝先所擒，卒于邺。高祖平齐，谥曰“忠壮。”